FSSIA เชียร์ “ซื้อ” CPN อัพเป้า 85 บ. ชู 3 ปัจจัยดันกำไรโต
FSSIA เชียร์ “ซื้อ” CPN อัพเป้า 85 บ. ชู 3 ปัจจัยดันกำไรโตเด่น ชี้รับประโยชน์สูงสุดจากการเปิดประเทศ และภาคท่องเที่ยวฟื้นตัว
FSSIA เชียร์ “ซื้อ” CPN อัพเป้า 85 บ. ชู 3 ปัจจัยดันกำไรโตเด่น ชี้รับประโยชน์สูงสุดจากการเปิดประเทศ และภาคท่องเที่ยวฟื้นตัว
29 มิ.ย. 2565

นายสุวัฒน์ สินสาฎก กรรมการผู้จัดการ บริษัทหลักทรัพย์ ที่ปรึกษาการลงทุน เอฟเอสเอส อินเตอร์เนชั่นแนล จำกัด หรือ FSSIA ได้ประเมิน บริษัท เซ็นทรัลพัฒนา จำกัด (มหาชน) หรือ CPN โดยระบุว่า CPN เป็นหุ้นที่น่าสนใจ และมีแนวโน้มจะได้ประโยชน์สูงสุดจากการเปิดประเทศ และภาคท่องเที่ยวฟื้นตัว ทั้งยังมีปัจจัยสนับสนุนการเติบโตของกำไรอย่างการขยายธุรกิจให้เช่า การควบคุมค่าใช้จ่ายที่มีประสิทธิภาพ และการเข้าซื้อหุ้น SF
โดย FSSIA มองว่า CPN จะได้รับผลกระทบเพียงเล็กน้อยจากปัจจัยภายนอก ไม่ว่าจะเป็นราคาพลังงาน และเงินเฟ้อที่กำลังสูงขึ้น และแรงกดดันจากการขึ้นอัตราดอกเบี้ยนโยบาย เนื่องจากบริษัทมีอุปสงค์ที่ค้างจากช่วงก่อน (pent-up demand) ทั้งยังมีแผนเพิ่มพื้นที่เช่า (NLA) และการควบคุมค่าใช้จ่ายที่มีประสิทธิภาพ
ทั้งนี้คาดการณ์ว่าระหว่างปี 2564-2567 อัตรากำไรการเติบโตเฉลี่ย (CAGR) จะอยู่ที่ 64% เพิ่มขึ้นจาก 3.40 พันล้านบาทเมื่อปี 2564 มาเป็น 1.69 หมื่นล้านบาทในปี 2567
สำหรับ 3 ปัจจัยหลักที่จะช่วยขับเคลื่อนกำไรของ CPN ได้แก่
1.การขยายธุรกิจให้เช่าพื้นที่
2.ประสิทธิภาพในการควบคุมค่าใช้จ่าย
3.การเข้าซื้อหุ้น 99.73% ใน Siam Future Development หรือ SF ซึ่งคาดว่าจะช่วยเพิ่มกำไรให้กับ CPN ประมาณ 800-1,200 ล้านบาท หรือ 30-40% ต่อปีระหว่างปี 2565-2567
อย่างไรก็ดี FSSIA แนะนำ “ซื้อ” หุ้น CPN พร้อมปรับราคาเป้าหมายขึ้นเป็น 85 บาท จากเดิม 82 บาท